Օրնիթին

Օրնիթին, քիմիական բանաձևը՝ H2N(CH2)3СН(NH2)СООН, երկամինավալերիանաթթու, ջրում և սպիրտում հեշտությամբ լուծվող ամինաթթու։

Ունի ածխածնի մեկ ասիմետրիկ ատոմ։ Գոյություն ունի երկու օպտիկապես ակտիվ (D, Լ) և մեկ ռացեմիկ ձևերով։ L–Օ․ պարունակվում է կենդանիների և մարդու հյուսվածքներում․ կարևոր դեր է կատարում միզանյութի կենսասինթեզում․ առաջանում է արգինինից և α-ամինա-y-ֆոլմիլկարագաթթվից։

Կարող է վերածվել պրոլինի։ Ազատ L–Օ․ հանդիպում է բույսերում, կապվածը մտնում է որոշ պեպտիդային անտիբիոտիկների (բացիտրային, գրամիցիդին) կազմության մեջ։ Բնական սպիտակուցներից օրնիթինը չի անջատվել։

Ծանոթագրություններ